Практыка паказвае, што расход вады на аднаго чалавека рэдка перавышае ўстаноўленую норму. У асноўным ён значна ніжэйшы. Таму можна зрабіць наступнае параўнанне. Калі па тарыфах, устаноўленых для жылых памяшканняў, якія не абсталяваны лічыльнікамі, сям’я з чатырох чалавек плаціць 458360 рублёў за месяц, то такая ж сям’я ў кватэры з лічыльнікамі ўсяго 40709 рублёў, у 11,2 раза менш. Дарэчы, калі ў кватэры зарэгістраваны чатыры чалавекі, а фактычна пражываюць толькі два, налічэнне праводзіцца на ўсіх зарэгістраваных. Пры наяўнасці лічыльнікаў налічваецца аплата па фактычных паказаннях прыбораў.